విస్తారమైన అటవీప్రాంతాలు ఉన్న నార్వేలో చెక్కతో భవనాలను నిర్మించే సంప్రదాయం చాలా కాలంగా ఉంది. అత్యంత ఆసక్తికరమైన నూతన భవనాలు ఇప్పటికీ కలపతో నిర్మించబడుతున్నాయి. నార్వేజియన్ డిజైనర్లు, బిల్డర్లు చక్కతో భవననిర్మాణాలు నిర్మించడం పట్ల ఆసక్తి చూపిస్తున్నారు.
సుమారు 1,000 సంవత్సరాల క్రితం నార్వే క్రైస్తవ మతానికి మార్పిడి చేయబడడం కారణంగా నార్వేలో చర్చిలు నిర్మించబడ్డాయి. ఐరోపా ప్రవేశపెట్టిన స్టోన్ వర్కుతో ట్రోంథియంలో నిడారోస్ కేథడ్రాల్ నిర్మించబడింది. మధ్య యుగాల ప్రారంభంలో చెక్కతో నిర్మించిన చర్చిలు నార్వే అంతటా నిర్మించబడ్డాయి. వాటిలో కొన్ని ఇప్పటికీ మనుగడలో ఉన్నాయి. అవి నార్వే నిర్మాణ చరిత్రనూ, నిర్మాణకళలో నార్వే సాధించిన అసాధారణమైన కృషిని సూచిస్తాయి. ఒక చక్కని ఉదాహరణగా అంతర్గత సోగ్నేఫ్‌జోర్డు, ఉర్నెస్ స్టేవ్ చర్చ్ యునెస్కో ప్రపంచ వారసత్వ జాబితాలో చేర్చబడింది. చెక్క నిర్మాణంలో మరో ముఖ్యమైన ఉదాహరణగా బెర్గెన్‌లో ఉన్న బ్రైగెన్ వార్ఫ్ వద్ద క్వేసైడ్ వెంట పొడవైన ఇరుకైన చెక్క భవనాల వరసలు ప్రపంచ సాంస్కృతిక వారసత్వ ప్రదేశాల జాబితాలో చేర్చబడ్డాయి.

17 వ శతాబ్దంలో డానిష్ రాచరికం పాలనలో నగరాలు, కోంగ్బెర్గ్, రోరోస్ వంటి గ్రామాలు ఏర్పడ్డాయి. కొంగ్స్‌బర్గ్ నగరంలో బారోక్ శైలిలో నిర్మించిన చర్చిని ఉంది. రోరోస్లో నిర్మించిన సాంప్రదాయిక చెక్క భవనాలు ఇప్పటికీ ఉనికిలో ఉన్నాయి.

1814 లో నార్వే డెన్మార్క్ యూనియన్ రద్దు అయిన తరువాత ఓస్లో నగరం నార్వేకు రాజధాని అయ్యింది. నిర్మాణకళాకారుడు క్రిస్టియన్ హెచ్. గ్రోష్ రూపకల్పనలో ఓస్లో యూనివర్సిటీ, ఓస్లో స్టాక్ ఎక్స్ఛేంజ్ నిర్మాణాల రూపకల్పన చేసాడు. ఆ తొలి జాతీయ కాలాల్లో అనేక ఇతర భవనాలు, చర్చిలు రూపొందించబడ్డాయి.

20 వ శతాబ్దం ప్రారంభంలో ఫ్రాన్సు శైలులచే ప్రభావితమై ఆర్ట్స్ నోయువే శైలిలో అలేసుండ్ నగరం పునర్నిర్మించబడింది. 1930 లలో ఫంక్షలిజం ఆధిపత్యం వహించినసమయంలో నార్వేజియన్ ఆర్కిటెక్చర్ శక్తివంతం అయ్యింది. 20 వ శతాబ్దం చివర్లో నార్వే వాస్తుశిల్పులు అంతర్జాతీయ ఖ్యాతిని పొందారు. నార్వేలో అత్యంత అద్భుతమైన ఆధునిక భవనాల్లో ఒకటైన కరాజోహ్కాలో ఉన్న సామీ పార్లమెంటును స్టెయిన్ హాల్వర్సన్, క్రిస్టియన్ సండే రూపొందించారు. కలపతో నిర్మించబడిన ఇందులోని చర్చాభవనం నోమాడిక్ సామీ ప్రజలు ఉపయోగించే సంప్రదాయ గుడారం లావోవా లాగా ఉంటుంది.

నిర్మాణకళ
స్వీడన్‌తో సంకీర్ణం
పర్యావరణం
వనరులు